Norrænt samstarf á sviði ferðamála í París 22. nóvember 2018 Íslandsstofu tekur þátt í norrænni vinnustofu sem fer fram í dag í París , ásamt sjö íslenskum fyrirtækjum . Vinnustofan er skipulögð í samstarfi við skrifstofur ferðamála í Finnlandi , Danmörku og Noregi sem eru einnig með sína fulltrúa á staðnum . Með Íslandsstofu í för eru íslensku ferðaþjónustufyrirtækin Icelandair , Wow air , Icelandair Hotels , Snæland Travel , Reykjavik Excursions , Terra Nova Iceland og Guide to Iceland . Munu fulltrúar fyrirtækjanna fá tækifæri til að hitta franska söluaðila sem hafa áhuga á að bjóða upp á ferðir til Íslands , en búist er við um 100 gestum á vinnustofuna . Vinnustofan er haldin í tengslum við svonefnda „ Be Nordic “ daga í París þar sem Norðurlöndin eru kynnt sem spennandi áfangastaðir , ásamt norrænum lífsstíl . Norrænt samstarf á sviði ferðaþjónustu hefur aukist undanfarin ár og eru allar líkur á að framhald verði þar á .